CELEX: C2005/143/08
Language: fi
Date: 2005-06-11 00:00:00
Title: Yhteisöjen tuomioistuimen tuomio, (kuudes jaosto) 14 päivänä huhtikuuta 2005, asiassa C-163/03: Euroopan yhteisöjen komissio vastaan Helleenien tasavalta (Jäsenyysvelvoitteiden noudattamatta jättäminen — Direktiivi 80/68/ETY — Pohjaveden suojeleminen tiettyjen vaarallisten aineiden aiheuttamalta pilaantumiselta — 3, 4 ja 5 artikla — Direktiivi 91/689/ETY — Vaaralliset jätteet — 2 artiklan 1 kohta ja 6 artiklan 1 kohta)

11.6.2005   
            
            
               FI
            
            
               Euroopan unionin virallinen lehti
            
            
               C 143/8
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   14 päivänä huhtikuuta 2005,
   asiassa C-163/03: Euroopan yhteisöjen komissio vastaan Helleenien tasavalta (1)
   
   (Jäsenyysvelvoitteiden noudattamatta jättäminen - Direktiivi 80/68/ETY - Pohjaveden suojeleminen tiettyjen vaarallisten aineiden aiheuttamalta pilaantumiselta - 3, 4 ja 5 artikla - Direktiivi 91/689/ETY - Vaaralliset jätteet - 2 artiklan 1 kohta ja 6 artiklan 1 kohta)
   (2005/C 143/08)
   Oikeudenkäyntikieli: kreikka
   Asiassa C-163/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 8.4.2003, Euroopan yhteisöjen komissio (asiamiehinään G. Valero Jordana ja M. Konstantinidis) vastaan Helleenien tasavalta (asiamiehenään E. Skandalou) yhteisöjen tuomioistuin (kuudes jaosto), toimien kokoonpanossa: jaoston puheenjohtaja M. A. Borg Barthet sekä tuomarit U. Lõhmus ja A. Ó Caoimh (esittelevä tuomari), julkisasiamies: P. Léger, kirjaaja: R. Grass, on antanut 14.4.2005 tuomion, jonka tuomiolauselma on seuraava:
   
               1)
            
            
               Helleenien tasavalta ei ole noudattanut pohjaveden suojelemisesta tiettyjen vaarallisten aineiden aiheuttamalta pilaantumiselta 17 päivänä joulukuuta 1979 annetun neuvoston direktiivin 80/68/ETY 3, 4 ja 5 artiklan mukaisia velvoitteitaan, koska se ei Thriassion Pedionin alueen osalta ole
               
                           —
                        
                        
                           toteuttanut niitä toimia, jotka ovat tarpeen, jotta estetään kyseisen direktiivin luettelon I aineiden joutuminen pohjavesiin ja jotta rajoitetaan kyseisen direktiivin luettelon II aineiden joutumista pohjavesiin, jotta vältytään näiden aineiden aiheuttamalta pohjaveden pilaantumiselta
                        
                     
                           —
                        
                        
                           saattanut ennakkotutkimuksen alaiseksi luettelon I aineista huolehtimista tai näiden aineiden huolehtimistarkoituksessa suoritettua kaatopaikalle vientiä, jonka voidaan epäillä johtavan epäsuoraan päästöön
                        
                     
                           —
                        
                        
                           saattanut ennakkotarkastuksen alaisiksi kaikkia direktiivin 80/68 luettelon II aineiden suoria päästöjä tai näistä aineista huolehtimista tai näiden aineiden huolehtimistarkoituksessa suoritettua kaatopaikalle vientiä, jonka voidaan epäillä johtavan epäsuoraan päästöön.
                        
                     
         
               2)
            
            
               Helleenien tasavalta ei ole noudattanut vaarallisista jätteistä 12 päivänä joulukuuta 1991 annetun neuvoston direktiivin 91/689/ETY 2 artiklan 1 kohdan ja 6 artiklan 1 kohdan mukaisia velvoitteitaan, koska se ei ole toteuttanut toimia, jotka ovat tarpeen sellaisten vaarallisten jätteiden kirjaamiseksi ja yksilöimiseksi, jotka kaadetaan kaatopaikalle Thriassion Pedionin alueella, ja koska se ei ole laatinut joko erillisinä tai osana yleisiä jätehuoltosuunnitelmia vaarallisten jätteiden huoltoa Thriassion Pedionin alueella koskevaa suunnitelmaa.
            
         
               3)
            
            
               Helleenien tasavalta velvoitetaan korvaamaan oikeudenkäyntikulut.
            
         
      (1)  EUVL C 135, 7.6.2003.